Byrettens kendelse om, at sag ikke længere skal behandles efter reglerne om småsager, ophæves og hjemvises til fortsat behandling som småsag
Ret: Østre Landsret (2. instans)
Faggruppe: Civilsag — Småsag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 15. maj 2012 satte Østre Landsret retten i retsbygningen, Bredgade 59,
København.

Som dommere fungerede landsdommerne Ulla Langholz, Ole Græsbøll Olesen og

Anette Arnsted (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

6. afd. kære nr. B-1054-12:

Kærende ApS, tidligere Sagsøger ApS

(advokat Jørgen G. Jacobsen)

mod

Indkærede, tidligere Sagsøgte

(advokat Bjørn Elling)

Ingen var mødt eller indkaldt.

Der fremlagdes kæreskrift af 14. marts 2012, hvorved Kærende ApS, tidligere

Sagsøger ApS har kæret Lyngby Rets kendelse af 5. marts 2012 (BS 114-397/2011)

om, at sagen ikke længere kan behandles efter reglerne om småsager, byrettens

fremsendelsesbrev af 19. marts 2012 og udskrift af retsbogen indeholdende den

kærede afgørelse.

Der fremlagdes endvidere supplerende kæreskrift af 3. april 2012 fra advokat Jørgen

G. Jacobsen.

Indkærede har ikke udtalt sig vedrørende kæren.



/

- 2 -

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

k e n d e l s e :

Efter retsplejelovens § 402, stk. 1, nr. 1, kan retten efter anmodning eller af egen drift

hen-vise en sag, der er omfattet af retsplejelovens kapitel 39, til almindelig proces,

hvis sagen angår særlig komplicerede faktiske eller retlige spørgsmål. Det fremgår af

bemærkningerne til bestemmelsen i lovforslag nr. L 168 fremsat den 1. marts 2006,

at henvisning til almin-delig proces normalt bør ske i sager, hvor et egentligt syn og

skøn med et ikke helt enkelt spørgetema er nødvendigt.   

Tvisten angår dels en af kærende udstedt faktura for ”rydning af kælder kørsel af a f

fald” , dels indkæredes mulige krav vedrørende mangler ved et gulv og skader på en

radiator og en vindueskarm. Parterne har ved brev af 17. januar 2012 fra advokat

Bjørn Elling samt brev af 23. januar 2012 og supplerende kæreskrift af 3. april 2012

fra advokat Jørgens G. Jakobsen angivet, hvilke spørgsmål der ønskes belyst ved et

eventuelt syn og skøn. Lands-retten finder på denne baggrund, at et eventuelt syn og

skøn i sagen vil være af så begræn-set omfang og kompleksitet, at det ikke giver

grundlag for at henvise sagen til almindelig proces, jf. retsplejelovens § 402, stk. 1,

nr. 1, hvorfor

b e s t e m m e s :

Byrettens kendelse ophæves og sagen hjemvises til fortsat behandling som småsag.

Ingen af parterne betaler sagsomkostninger til den anden part for landsretten.

Kæreafgiften tilbagebetales.

Retten hævet.   



/

- 3 -

(Sign.)